Inițiativă legislativă pentru eliminarea clanurilor interlope. Infracțiunile pentru care se dublează pedeapsa
- Cristian Raducanu
- 18 martie 2024, 19:54
"România fără clanuri interlope și traficanți" este noua inițiativă legislativă prin care parlamentarii PNL au propus înăsprirea pedepselor pentru trafic de droguri, proxenetism și cerșetorie.
"România fără clanuri interlope și traficanți"
Inițitiva a fost depusă de grupul parlamentar PNL și de Ovidiu Ganț, deputat al minorității germane. Liberalii propun confiscarea extinsă și pedepse mult mai mari pentru faptele amintite.
În cazul faptelor proxenetism, limita maximă crește de la șapte la 10 ani, la care se adaugă un spor de cinci ani pentru proxeneții care-și conving victimele să practice cea mai veche meserie din lume prin violență.
De asemenea, au intrat sub incidența legii și persoanele dovedite că au trimis persoanele vulnerabile la cerșit, faptă care se va pedepsi cu cinci ani de închisoare. În Codul penal sunt prevăzute pedepse doar pentru "constrângerea minorilor sau persoanelor cu dizabilități".
Ce prevede inițiativa legislativă
O altă măsură propusă de liberali în inițiativa legislativă "România fără clanuri interlope și traficanți" constă în dublarea pedepsei de la cinci la zece ani pentru camătă. De asemenea, se va aplica o pedeapsă cu "închisoare de la un an la cinci ani sau cum amendă, atunci când amenințarea este de natură să producă o stare de temere.
Instanțele de judecată vor avea dreptul să dispună confiscarea extinsă în cazul în care sunt probe suficiente care să demonstreze "bunurile provin din activități infracționale. Judecătorii pot cere confiscarea extinsă doar în baza disproporției dintre veniturile licite și averea persoanei".
România fără clanuri interlope și traficanți, un proiect marca PNL
Inițiativa legislativă îi vizează și pe bugetari care "în exercitarea acestei funcţii, facilitează, prin orice mijloace" consumul de droguri vor primi pedepse majorate cu 50%. Proiectul prevede mai multe sancțiuni pentru cultivarea sau distribuirea drogurilor, potrivit cdep.